ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την ΚΟΙΝΗ ΘΕΣΗ ΤΟΥ ΣΥΜΒΟΥΛΙΟΥ ΓΙΑ ΤΗΝ ΠΡΟΤΑΣΗ ΣΥΣΤΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΠΕΡΙ ΕΥΡΩΠΑΪΚΗΣ ΣΥΝΕΡΓΑΣΙΑΣ ΓΙΑ ΤΗΝ ΑΞΙΟΛΟΓΗΣΗ ΤΗΣ ΠΟΙΟΤΗΤΑΣ ΣΤΗ ΣΧΟΛΙΚΗ ΕΚΠΑΙΔΕΥΣΗ

2000/0022 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την ΚΟΙΝΗ ΘΕΣΗ ΤΟΥ ΣΥΜΒΟΥΛΙΟΥ ΓΙΑ ΤΗΝ ΠΡΟΤΑΣΗ ΣΥΣΤΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΠΕΡΙ ΕΥΡΩΠΑΪΚΗΣ ΣΥΝΕΡΓΑΣΙΑΣ ΓΙΑ ΤΗΝ ΑΞΙΟΛΟΓΗΣΗ ΤΗΣ ΠΟΙΟΤΗΤΑΣ ΣΤΗ ΣΧΟΛΙΚΗ ΕΚΠΑΙΔΕΥΣΗ

1. ιστορικο του φακελου

- Ημερομηνία διαβίβασης της αρχικής πρότασης : 24 Ιανουαρίου 2000 [1]

[1] COM (1999) 709 τελικό της 24ης Ιανουαρίου 2000

- Γνώμη της Οικονομικής και Κοινωνικής Επιτροπής : 27 Απριλίου 2000 [2]

[2] CES 476/2000 της 27ης Απριλίου 2000

- Γνώμη της Επιτροπής των Περιφερειών : 15 Ιουνίου 2000 [3]

[3] CDR 21/2000 της 15ης Ιουνίου 2000

- Γνώμη του Ευρωπαϊκού Κοινοβουλίου σε πρώτη ανάγνωση : 6 Ιουλίου 2000 [4]

[4] PE A5-0185/2000 - 2000/0022 (COD) της 6ης Ιουλίου 2000

- Ημερομηνία διαβίβασης της τροποποιημένης πρότασης : 3 Αυγούστου 2000 [5]

[5] COM (2000) 523 τελικό της 3ης Αυγούστου 2000

- Ημερομηνία έκδοσης της κοινής θέσης : 9 Νοεμβρίου 2000 [6]

[6] (...)

2. αντικειμενο τησ συστασησ

Η πρόταση σύστασης αφορά την ευρωπαϊκή συνεργασία σε θέματα αξιολόγησης της ποιότητας της σχολικής εκπαίδευσης. Καλεί τα κράτη μέλη να καθιερώσουν διαφανή συστήματα διασφάλισης της ποιότητας και να ενθαρρύνουν την αυτοαξιολόγηση και την εξωτερική αξιολόγηση των σχολικών ιδρυμάτων. Από την πλευρά της, η Επιτροπή καλείται να ενθαρρύνει τη συνεργασία μεταξύ των σχολικών ιδρυμάτων και των εθνικών αρχών που εμπλέκονται στη σχολική αξιολόγηση και να προωθήσει τη δικτύωσή τους σε ευρωπαϊκό επίπεδο.

3. σχολια τησ επιτροπησ για την κοινη θεση

Η Επιτροπή διαπιστώνει με ικανοποίηση ότι η κοινή θέση του Συμβουλίου σέβεται την ουσία και το πνεύμα της πρότασης της Επιτροπής. Σημειώνει ότι το Συμβούλιο συμμερίζεται τον κεντρικό στόχο της πρότασης που συνίσταται στην ενίσχυση της ευρωπαϊκής συνεργασίας σε θέματα αξιολόγησης της ποιότητας της σχολικής εκπαίδευσης.

Η κοινή θέση του Συμβουλίου βασίζεται στην τροποποιημένη πρόταση που ενέκρινε η Επιτροπή ύστερα από τη γνώμη που διατύπωσε το Ευρωπαϊκό Κοινοβούλιο σε πρώτη ανάγνωση. Η Επιτροπή εκφράζει την ικανοποίησή της για το γεγονός ότι το Συμβούλιο συμπεριέλαβε στην κοινή θέση του, στο ακέραιο, κατ' ουσία ή μερικώς τις τροπολογίες που πρότεινε το Κοινοβούλιο και αποδέχτηκε η Επιτροπή, ιδίως σε ό,τι αφορά :

- την ενίσχυση των μέτρων παρακολούθησης που προτείνονται στην πρόταση της Επιτροπής.

- την προσθήκη ρητής αναφοράς στον καίριο ρόλο των δεικτών επίδοσης και των σημείων αναφοράς (benchmarks).

- τη διεύρυνση και την αποσαφήνιση της πολιτικής εμβέλειας της σύστασης.

- την εισαγωγή νέων αιτιολογικών σκέψεων που αποσαφηνίζουν το κείμενο και δίνουν έμφαση στους διάφορους στόχους που επιδιώκονται με την αξιολόγηση της ποιότητας της σχολικής εκπαίδευσης.

4. συμπερασμα

Βάσει αυτής της κοινής θέσης, η νομοθετική διαδικασία μπορεί στο εξής να προχωρήσει με τρόπο εποικοδομητικό με τη δεύτερη ανάγνωση του Ευρωπαϊκού Κοινοβουλίου. Η Επιτροπή υποστηρίζει πλήρως τη θέση του Συμβουλίου.